*Marile Lacuri și Splendorile Renașterii*

**PRIVATE TOUR**

**ITALIA: LOMBARDIA și MARILE LACURI**

**Milano – Brescia – Sirmione – Lacul Garda – Malcesine – Riva del Garda – Verona – Lacul Iseo – Bergamo – Stresa – Lacul Maggiore – Insula Bella** **– Insula Pescatori – Lacul Orta – Orta San Giulio – Lacul Como – Tremezzo – Bellagio – Como**

Italia este țara pe care o poți vedea de o mie de ori și niciodată îndeajuns. Vă invităm să explorați splendorile Lombardiei, magia Marilor Lacuri din nord, fascinația Alpilor, farmecul orășelelor romantice și a satelor bucolice care contrastează cu cosmopolitul Milano. Nordul Italiei este cunoscut ca fiind patria munților, tărâmul marilor lacuri, cu insule și grădini exuberante, cu o mare concentrare de splendori ale naturii, ale arhitecturii și peisagisticii, probabil cea mai mare din Europa. Zona lacurilor a fost descrisă de mulți maeștri ai condeiului, drept cea mai apropiată imagine terestră de viziunea paradisului. Spectacolul dramatic al munților și poezia mistică a lacurilor sunt completate de tezaurul de valori ale tradiției culturale lombarde: palate și grădini, catedrale, lucrări de artă în colecții particulare sau muzee și de eleganța orașelor și a stațiunilor, care vă așteaptă să le descoperiți.

**Perioada: 14.08 – 21.08.2024**

**Ziua 1 / 14.08.2024: București – Milano – Brescia**

Plecare de pe Aeroportul Henri Coandă, spre **Milano**, capitala Lombardiei, al doilea oraș ca mărime din Italia, cel mai populat și mai prosper oraș din nordul țării. După sosire vom porni către centrul orașului, recunoscut ca una dintre cele mai importante capitale ale modei și design-ului, cu multe magazine cochete, cum ar fi cele de pe via Montenapoleone. Capitala comerțului, finanțelor și mass-mediei la nivel național, Milano are o zonă centrală cu o arhitectură eclectică, definită de proporții monumentale. Vom face un tur pietonal al orașului vechi care va include Domul (intrarea opțională), o capodoperă universală a stilului gotic, cu un interior spectaculos și impresionant, al cărui acoperiș poate fi descris ca un labirint creat dintr-o dantelărie nesfârșită de piatră, Galeriile Vittorio Emanuele, considerate a fi cel mai vechi shopping mall al lumii, Castelul Sforzesco, o fortăreață medievală din cărămidă roșie, de unde puternicele familii Visconti și Sforza au condus orașul. Ne vom deplasa apoi spre **Brescia** pentru cazare la Hotel Novotel Brescia Due 4\* (sau similar 4\*).

**Ziua 2 / 15.08.2024: Brescia – Sirmione – Lacul Garda – Malcesine – Riva del Garda – Brescia**

Mic dejun.În această zi vom pleca spre **Sirmione**, un orășel din peninsula cu același nume, considerat o bijuterie a celui mai mare lac alpin din Italia, **Lacul Garda**, situat la intersecția regiunilor Veneto, Lombardia și Trentino, **primul lac** din circuitul nostru. În zilele noastre, Sirmione este o stațiune litorală și termală care în antichitate se numea Sermio și care încă de atunci era o destinație căutată pentru efectele benefice ale apelor termale dar și pentru peisajele oferite de Munții Alpi. Vom vizita centrul istoric al orașului, unde vom vedea Castelul Scaligero (intrarea opțională), construit în sec. al XIII-lea de Mastino I della Scala, seniorul Veronei, Biserica Santa Maria Maggiore, care datează din anul 1400, precum și Biserica San Pietro in Malvio, cu renumite fresce medievale. Traseul zilei va continua spre nordul lacului, o zonă mai îngustă și încadrată de munții Alpi, pe șoseaua construită chiar pe mal, pe partea estică. Vom face o scurtă oprire în stațiunea **Malcesine**, la poalele muntelui Baldo unde vom pătrunde în atmosfera specifică locului, admirând vechiul castel cu bastioane și metereze care se reflectă în oglinda lacului, după care ne vom plimba pe străduțele pietruite unde vom găsi o mulțime de magazine cu suveniruri. Ne vom deplasa în continuare până la **Riva del Garda**, o stațiune înconjurată de crestele alpilor, cu cușme de zăpadă. Cu aceste imagini ne vom despărți de cel mai popular lac italian, care, conform localnicilor, este și cel mai curat. Întoarcere la Brescia pentru cazare la Hotel Novotel Brescia Due 4\* (sau similar 4\*).

**Ziua 3 / 16.08.2024: Brescia – Verona – Brescia**

Mic dejun.Dimineața ne vom deplasa către unul dintre cele mai romantice și cele mai vizitate locuri din Italia, **Verona**,pitoresc amplasat la poalele dealului San Pietro, oraşul pe care Shakespeare nu l-a vizitat niciodată, dar care a devenit cunoscut de îndrăgostiții din toată lumea prin tragedia Romeo şi Julieta. Vom vedea măreţul amfiteatru roman cunoscut sub denumirea de Arena, amplasat în Piaţa Bra, care cândva ar fi găzduit până la 30.000 de spectatori fiind adaptat pentru vremurile moderne și concerte de opera, Piazza delle Erbe, cea mai animată piață din oraș cu fațada în stil baroc a Palatului Maffei, Piazza del Signori cu Palazzo del Comune, Loggia del Consiglio, Torre dei Lamberti, Arche Scaligeri, monumentele funerare ale familiei della Scala și nu în ultimul rând, balconul Julietei, simbolul dragostei romantice. Întoarcere la Bresciapentru cazare la Hotel Novotel Brescia Due 4\* (sau similar 4\*).

**Ziua 4 / 17.08.2024: Brescia**

Mic dejun. În această zi vom explora orașul de artă din Mille Miglia, **Brescia**. Vom vizita cea mai mare zonă arheologică romană din nordul Italiei pentru a descoperi vestigiile monumentale ale lombarzilor, sit inclus în Patrimoniul Mondial UNESCO. Vom vedea Duomo Vecchio şi Duomo Nuovo, vom trece prin Piazza della Vittoria, Piazza della Loggia, cea mai frumoasă piață și sediul administrației locale. Vom vedea Palazzo della Loggia în stil renascentist, în prezent sediul primăriei, Turnul cu ceas, care amintește de cel din Veneția. De pe Via dei Musei, vom ajunge pe dealul Colle Cidneo, unde se află Castello, construit pe fundații romane, care în prezent găzduiește muzee de armament. Dacă sunteţi iubitori de artă vă recomandăm galeria din sud-estul centrului, Pinacoteca Tosio Martinengo. Printre punctele de atracție se numără lucrările lui Raphael, Lorenzo Lotto și Tintoretto, precum și ale altor artiști locali. După-amiază timp liber pentru a explora individual centrul istoric al oraşului Brescia. Cazare în Brescia la Hotel Novotel Brescia Due 4\* (sau similar 4\*).

**Ziua 5 / 18.08.2024: Brescia – Lacul Iseo – Bergamo – Milano**

Mic dejun. În prima parte a zilei ne vom îndrepta spre **Lacul Iseo**, **al doilea lac** din circuitul nostru. Pe faleza din orășelul Iseo ne vom putea relaxa pe terasa unei cafenele și vom putea hoinări printre magazinele cochete din centru. Plecare spre **Bergamo**, o perlă a Italiei de Nord, care păstrează mai bine decât oricare alt oraș din zonă, atmosfera medievală, având o densitate remarcabilă de monumente istorice. Vom vedea de pe Masivul Torre Civica o priveliște vastă a celor două părți ale orașului, de sus și de jos: Bergamo Alta și Bergamo Bassa. Vom petrece câteva ore în zona de sus, descoperind străzi și alei cu vitrine elegante, palate mici și case din lemn, dar și piețe renascentiste precum Piazza del Duomo și Piazza Vechia, dominate de arhitectura bergameză impozantă. Vom admira Capella Colleoni, construită din marmură roz și albă, decorată cu basoreliefuri și fresce în stil rococo și la câțiva pași distanță, Basilica di Santa Maria Magiore și teatrul care-i evocă pe cei mai mari artiști ai cetății: pictorul Lorenzo Lotto și compozitorul Gaetano Donizetti. În continuarea zilei ne vom deplasa spre **Milano** pentru cazare la NYX Hotel Milan by Leonardo Hotels 4\* (sau similar 4\*).

**Ziua 6 / 19.08.2024: Milano** **– Stresa – Lacul Maggiore – Insula Bella – Insula Pescatori – Lacul Orta – Orta San Giulio – Milano**

Mic dejun. Dimineața vom porni spre **Stresa**, un orășel medieval, considerat a fi „cartierul general” al lacului Maggiore, una dintre cele mai pitorești așezări din regiune, cu străduțe cochete pline de restaurante pescărești și cu clădiri de la începutul secolului trecut care atrag turiștii din toate zonele lumii. Vom face o incursiune cu un vaporetto pe **Lacul Maggiore** (plata pentru vaporetto se va face la fața locului), **al treilea lac** din circuitul nostru. Aceasta va include o plimbare de neuitat pe cele mai frumoase insule, respectiv Insula Bella și Insula Pescatori din Arhipelagul Borromeo, situate în partea nord-vestică a lacului, care aparțin unei vechi familii de nobili care au dat numele arhipelagului. Insulele reprezintă sinteza tradiției peisagistice a regiunii: cea renascentistă a Italiei, care prețuiește ordinea și simetria și cea victoriană a Angliei, care creează iluzia unui peisaj sălbatic natural. **Insula Bella** este prima pe care vom coborî pentru un adevărat regal al aventurii noastre lombarde. Vom vedea cum, cu ajutorul arhitectului Crivelli, contele Carlo Borromeo al III-lea a reușit să transforme insula într-o grădină amenajată în terase, construind în anul 1632 Palatul Borromeo, pe care i l-a dedicat soției sale Isabella. Palatul este în prezent unul dintre cele mai bogate din Lombardia, cu o galerie vastă de picturi baroce și tapiserii flamande, cu grădini spectaculoase, cu plante rare, statui, fântâni și grote artificiale care crează o ambianță unică. Peste jumătate din suprafața acestei insule este ocupată de palat și grădinile sale luxuriante, unde viețuiesc și câteva exemplare superbe de păuni albi și unde Inorogul, simbolul familiei Borromeo, este omniprezent. Ne vom îndrepta apoi spre singura insulă locuită din arhipelag, **Insula Pescatori**, preferata scriitorului Ernest Hemingway, cunoscută și ca insula artiștilor, datorită căsuțelor vechi și pitoreștilor străduțe înguste și foarte înguste care crează o atmosferă de un farmec aparte. După-amiază ne vom deplasa spre **al patrulea lac** din programul nostru, **Lacul Orta** care a fost pentru mult timp, unul dintre cele mai puțin cunoscute lacuri sub-alpine din Italia de Nord, un loc secret, atât de secret încât mulţi italieni nu au auzit de acesta. Pentru cei care-l cunosc, acesta este precum Cenuşăreasa, căreia i-a fost interzis să meargă la bal, în timp ce sora acesteia, Lacul Maggiore, se bucură de toată atenţia, cu toate că are mult mai multe clipe emoţionante de oferit. Lacul Orta are un singur oraş important **Orta San Giulio** care, la fel ca şi lacul în sine, este o bijuterie, un loc plin de istorie și mister, cu clădiri vechi pictate, cu străzi înguste pietruite, lăcașuri de cult și un mic port de unde pleacă bărcile spre **Insula San Giulio**. Vom vedea de ce scriitorul italian Petro Chiara a fost inspirat în scrierile sale de Lacul Orta și de Insula San Giulio, zonă pe care a denumit-o „Acuarela lui Dumnezeu”. Centrul localităţii este o zonă pietonală, peste tot sunt detalii de arhitectură, arcade de piatră, balcoane cu colonade, felinare din fier forjat, curţi acoperite de vegetație, încremenite în spatele porţilor din fier, toate acestea ilustrând din plin farmecul inconfundabil al Italiei. Vom avea timp liber pentru a-i descoperi aleile și pasajele ascunse sau pentru o traversare de 5 minute cu barca pe Insula San Giulio situată în apropiere, care are numai 275 m lungime și 140 m lățime, o insulă mică, dar care emană un aer de sacralitate, ce concentrează poate cel mai mult senzaţia de mister a locului. Insula este un loc cu clădiri pitorești, fiind locul unde Sfântul Julius din Novara a trăit încă din sec. al IV-lea. Străduțele umbrite poartă diverse nume, precum „Drumul Tăcerii” sau „Aleea Meditației”, iar pe tăblițele atârnate din loc în loc pot fi citite mesaje precum „tăcerea e adevăr și rugăciune” sau „ascultă liniștea, sunetul apei, al vântului, ascultă-ţi paşii”. Întoarcere la Milano pentru cazare la NYX Hotel Milan by Leonardo Hotels 4\* (sau similar 4\*).

**Ziua 7 / 20.08.2024: Milano** **– Lacul Como – Tremezzo – Bellagio – Como – Milano**

Mic dejun. Traseul zilei ne va duce spre **Lacul Como**, **al cincilea lac** din circuitul nostru, unul dintre cele mai interesante lacuri din Italia datorită peisajului montan divers și a orășelelor încântătoare care îl înconjoară. Como este considerat a fi cel mai frumos lac din Europa, cu o suprafață de 146 km2 și cu o adâncime de peste 400 m, fapt care-l înscrie în topul celor mai adânci lacuri din lume. Încă din Epoca Romană, aristocrații vremii au considerat Como o importantă locație de vacanță și mai recent, celebrități ale lumii au avut sau încă au case de vacanță pe malurile lacului. Vom parcurge un traseu spectaculos între Como și Tremezzo, prilej de a vedea cu această ocazie malurile lacului care sunt presărate cu vile, grădini luxuriante și stațiuni, în timp ce zona de lângă rivieră este un mozaic de coline împădurite și versanți stâncoși sălbatici. Multe dintre aceste vile cu grădini superbe au fost construite în timpul renașterii italiene și reprezintă chiar și în prezent o culme a rafinamentului artistic și a bunului gust. Majoritatea clădirilor datează din sec. al XIX-lea, atunci când mulți englezi au venit în Italia căutând o climă blândă și au dorit să își construiască reședințe de vacanță în cel mai clasic stil renascentist, fără să uite însă de elegantele grădini englezești. Vom vizita stațiunile **Tremezzo și Bellagio**, prilej de a descoperi detaliile freneziei de culori, care fac celebre grădinile vilelor aflate încă în proprietatea unor vechi familii aristocratice. Aranjamentele acestor grădini, compuse din elaborate ornamente florale, statui, fântâni și plante exotice, au făcut obiectul unor competiții acerbe între orgolioasele familii nobiliare. Un exemplu faimos este cel al competiției dintre vilele Carlotta și Melzi, prima construită la Tremezzo pentru marchizul Giorgio Clerici și a doua, în Belaggio, a lui Francesco Melzi, vicepreședintele Republicii Cisalpine a lui Napoleon. La întoarcerea în **Como**, vom vizita centrul istoric, elegant și animat, vom admira printre altele Domul gotic și renascentist, Palatul Broletto, grădinile publice, cu Tempio Voltiano, Teatro Sociale și Palatul Cernezzi (primăria veche), iar străduțele vechi pline de magazine de antichități și suveniruri, cu cafenele și restaurante, vor fi cu siguranță o atracție pentru toată lumea. Ne vom întoarce apoi la Milano pentru cazare la NYX Hotel Milan by Leonardo Hotels 4\* (sau similar 4\*).

**Ziua 8 / 21.08.2024: Milano – București**

Mic dejun. Transfer la aeroportul din Milano pentru zborul spre București.

**TARIF: 1490 EURO / loc în cameră dublă; Supliment single: 320 EURO**

(**tarif cu toate taxele incluse**, valabil pentru un grup de **7 turişti**)

**TARIFUL INCLUDE:**

- transport cu avionul pe ruta: Bucureşti – Milano – Bucureşti

- taxele de aeroport, combustibil, securitate şi serviciu (pot suferi modificări)

- un bagaj de cală de 20 kg și un bagaj mic de mână

- transfer aeroport – hotel – aeroport

- 4 nopţi cazare cu mic dejun la Brescia în hotel de 4\*

- 3 nopţi cazare cu mic dejun la Milano în hotel de 4\*

- transportul intern pe toată durata circuitului cu vehicul dotat cu aer condiţionat, adaptat la nr. de turişti

- taxe parcare, taxe de autostradă, poduri, tunele etc.

- transferurile, tururile şi excursiile menţionate în program

- tururi de oraș în Milano, Bergamo, Verona și Brescia

- vizite în Stresa, Como, Sirmione, Malcesine și Riva del Garda

- vizite pe Insula Bella, Insula Pescatori și în Orta San Giulio

- vizitarea stațiunilor Tremezzo și Bellagio

- însoţitor român de grup

- asigurare în caz de insolvabilitate / faliment al agenţiei de turism

**NOTĂ**: Taxele de aeroport incluse în tarif sunt cele valabile la data lansării programului. În situația majorării de către compania aeriană a acestor taxe până la data emiterii biletelor de avion (biletele se emit cu 7-14 zile înainte de plecare), agenția își rezervă dreptul de a modifica tariful excursiei conform cu noile valori ale acestor taxe.

**TARIFUL NU INCLUDE:**

- taxele de oraş (unde se percep) se achită la recepţia hotelurilor

- biletele de intrare la obiectivele din program și biletele pentru vaporetto

- cateringul în timpul zborului

- alte servicii suplimentare decât cele menţionate, cheltuieli personale, băuturi etc.

- bacşişuri: 30 euro/pers. pentru ghid-şofer, mai puţin pentru bagajişti (se vor achita conducătorului de grup cel târziu la sosire)

- excursiile opţionale care se pot realiza cu un număr minim de participanţi

**IMPORTANT!** Recomandăm încheierea unei Asigurari MEDICALE și STORNO de călătorie. Astfel se poate acoperi riscul de pierderi financiare cauzate de anulare, contracarând efectul penalizărilor aplicate. Acest mijloc de protecție financiară acoperă cele mai frecvente evenimente ce cauzează anularea călătoriei, INCLUSIV riscurile din categoria evenimentelor asigurate Covid-19. Dacă aveți nevoie de asistență pentru a vă alege asigurarea de călătorie potrivită, echipa noastră de consultanți vă stă la dispoziție.

**ACTE NECESARE:**

- paşaportul sau cartea de identitate în curs de valabilitate

**CONDIŢII DE ÎNSCRIERE:**

- înscrierile încep din momentul lansării programului, cu plata unui avans (nerambursabil) de 500 euro/pers. şi se încheie la epuizarea locurilor

- diferența de până la 50% din valoarea totală pachetului de servicii se achită cu 60 de zile înainte de data plecării

- diferența de până la 100% din valoarea totală a pachetului de servicii se achită cu 30 de zile înainte de data plecării

- turistul va încheia cu agenţia « Contractul de prestări servicii turistice », la care prezentul program este parte

- în momentul semnării « Contractului de prestări servicii turistice », turistul îşi asumă plata diferenţei stipulată în program în cazul neîntrunirii grupului minim de turişti

**NOTĂ:**

Având în vedere epidemia SARS-COV 2 este posibil ca unele reglementări de călătorie să se modifice până la data plecării sau după începerea călătoriei, independent de voința agenției DAL TRAVEL (cum ar fi: controlul stării de sănătate, obligativitatea de autoizolare după întoarcerea în România, măsuri suplimentare de igienă și formalități vamale). Agenția DAL TRAVEL nu poate fi făcută răspunzătoare, aplicându-se termenii și condițiile contractuale standard.

**OBSERVAŢII:**

- conducătorul de grup poate modifica programul acţiunii în anumite condiţii obiective, inclusiv ordinea în care se vizitează obiectivele turistice

- agenţia nu se obligă să găsească partaj persoanelor care călătoresc singure

- agenţia nu răspunde în cazul refuzului autorităţilor de la punctele de frontieră de a primi turistul pe teritoriul propriu sau de a-i permite să părăsească teritoriul propriu

- prezentarea la aeroport se va face cu două ore înaintea zborului; agenţia nu răspunde în cazul refuzului îmbarcării turiştilor ca urmare a întârzierii acestora

- conducătorul de grup se va asigura că programul se desfăşoară conform itinerarului prezentat, va oferi asistență în situaţii de urgenţă, va traduce prezentarea ghizilor locali, va oferi informaţii referitoare la excursiile opţionale şi la itinerar cu observaţia că nu are calificarea şi atestarea legală de ghid turistic

- cazarea turiştilor, precum şi eliberarea camerelor se face în conformitate cu regulile hoteliere specifice fiecărei ţări

- clasificarea pe stele a unităţilor de cazare este cea atribuită oficial de ministerul de resort din ţările vizitate şi ca atare respectă standardele locale

- distribuţia camerelor la hoteluri se face de către recepţiile acestora; problemele legate de amplasarea sau aspectul camerei se rezolvă de către turist direct la recepţie şi la cererea sa, va fi asistat de conducătorul de grup

- dacă hotelul este schimbat din motive care nu ţin de agenţie, va fi înlocuit cu un altul de aceeaşi categorie, aşa cum este precizat în program

- agenţia îşi rezervă dreptul de a modifica valoarea taxelor de aeroport, în cazul în care valoarea acestora este schimbată de compania aeriană

- agenţia poate aloca un număr de locuri cu reducere în cazul anunţurilor promoţiilor tip early booking sau a ofertelor speciale, pentru o perioadă limitată de valabilitate; dacă acestea se epuizează înainte de expirarea perioadei anunţate, agenţia va opri promoţia fără un anunţ prealabil

- în derularea excursiei pot apărea situaţii de forţă majoră precum întârzieri în traficul aerian, blocarea aeroporturilor din raţiuni de securitate, schimbări de aeroporturi din raţiuni politice, greve, condiţii meteo nefavorabile etc.; în aceste cazuri agenţia se obligă să depună eforturi pentru depăşirea situaţiilor ivite; totodată, agenţia nu poate fi făcută răspunzătoare pentru suportarea unor cheltuieli suplimentare aferente

- aşezarea turiştilor în autocar se va face începând cu bancheta a doua, în ordinea înscrierilor

- agenţia nu-şi asumă responsabilitatea în cazul în care anumite obiective nu pot fi realizate din motive independente de aceasta

- conform legilor internaţionale, doar ghizii locali au dreptul să ofere explicaţii în interiorul muzeelor, monumentelor etc.; altfel, conducătorii de grup vor oferi explicaţii turiştilor doar în afara obiectivelor turistice; ghizii locali pot fi angajaţi contra cost doar cu acordul turiştilor interesaţi de ghidajul acestora

- excursiile opţionale se efectuează la faţa locului cu agenţiile locale; sumele aferente acestor excursii nu se încasează în numele şi pentru agenţia DAL TRAVEL; tarifele excursiilor opţionale pot fi mai mari decât cele ale excursiilor care pot fi achiziţionate de la recepţia hotelurilor, sau din altă parte, aceasta datorându-se faptului că persoanele participante vor avea la dispoziţie un mijloc de transport care îi va duce şi îi va aduce la hotelul respectiv, ghidul excursiei şi după caz, un ghid local; în tariful excursiilor opţionale nu sunt incluse intrările la obiectivele turistice vizitate

- agenţia nu poate fi făcută răspunzătoare de pierderea bagajelor sau a obiectelor personale, indiferent de cauză

- în cazul în care turistul întârzie sau renunţă la programul stabilit, nu poate avea nici o pretenţie privind rambursarea eventualelor despăgubiri

- agenţia nu va suporta costurile suplimentare datorate unor cauze naturale cum ar fi alunecări de teren, căderi masive de zăpadă şi evenimente politice neprevăzute, greve etc.

- copiii minori pot călători doar: a) însoţiţi de ambii părinţi; b) însoţiţi de unul dintre părinţi care să deţină acordul notarial al părintelui care nu călătoreşte (sau încredinţare prin hotărâre judecătorească definitivă, certificat de deces); c) însoţiţi de un adult cu certificat de cazier judiciar în original şi acordul notarial al ambilor părinţi; d) însoțitorii minorului sunt obligați să aibă **certificatul de naștere în original** al copilului minor, adițional pașaportului și/sau cărții de identitate

- vă rugăm să vă asiguraţi că documentul de călătorie, PAŞAPORTUL, nu prezintă urme de deterioare a elementelor de siguranţă şi sunt valabile minim 6 luni de la data terminării călătoriei

- pentru posesorii de paşapoarte temporare cu valabilitate de 1 an, este necesară obţinerea vizelor de la ambasada din Bucureşti; în cazul neobţinerii vizei se reţin penalizări pentru biletul de avion, asigurarea medicală şi cheltuielile agenţiei

- c/v excursiei poate fi achitată şi în lei la cursul BNR + 2%, din ziua ultimei plăți

- prezentul document constituie anexă la « Contractul de prestări servicii turistice »